《代张京尹贺皇太子生辰三首》
宋代·彭龟年

神光开甲观，寰海作重阳。
世尽占人瑞，天应发子祥。
山河涵玉露，象纬泻银潢。
有道如三代，宁须不老方。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。